Lav et referat af nedenstående tekst:

Tekst:
Den nordjyske ultraløber har de seneste tre døgn været hele følelsesregistret igennem. Grin, fortvivlelse, udmattelse og glædelsestårer. Stine Rex har netop løbet 505,6 kilometer på tre døgn rundt om en sø i Aabybro bag ved TV2 Nords golfvogn, der har sendt live alle 72 timer. Hun havde et klart mål. Slå verdensrekorden for løb på tre døgn. Det gjorde hun, da hun rundede 486 kilometer klokken 06:57 søndag morgen. Og da hun med tårer i øjnene rundede slutningen på rekordforsøget søndag klokken 10, havde hun løbet 351 runder om den samme sø. Vel at mærke med mindre end fire timer søvn undervejs. - Det har været fuldstændig fantastisk. Jeg er så glad, stolt og lettet over, at det lykkedes,  sagde hun til TV2 Nord lige efter afslutningen. - Når jeg har kedet mig, eller når der har været 50 timer igen, så har alle dem, der har løbet med mig, stillet gode spørgsmål. Det har holdt mig oppe. Undervejs løb flere hundrede børn og voksne med Stine Rex, og dem gav hun en helt særlig tak. - Tak alle sammen, fordi I kom og hjalp mig med den her rekord. Jeg kunne aldrig have gjort det uden jer. Jeg er ked af, at jeg er hæs, men det er fordi, jeg er snakket med jer alle sammen undervejs, siger hun. Stine Rex løb 205 kilometer det første døgn og 150 kilometer det næste døgn. Derfor havde hun et fint forspring til verdensrekorden det tredje døgn, hvor hun skulle tilbagelægge mindst 130 kilometer. Og selvom regnvejret skyllede ned over Aabybro og Stine Rex lørdag aften og nat, så sænkede det ikke ultraløberen, der før har overvundet 217 kilometers løb i en ørken. Hun holdt farten i benene og blev verdens bedste kvindelige løber på 72 timer. - Jeg skal ikke løbe foreløbig. Nu skal jeg hjem og sove, siger hun. I forbindelse med Stine Rex' rekordforsøg har der været en indsamling til Skyggebørn - en organisation, der støtter børn i sorg. Her har folk kunne indbetale støttebeløb over MobilePay. Søndag klokken 11.00 har indsamlingen rundet 410.500 kroner

Referat:
Stine Rex har præsteret noget, som ingen anden kvinde på kloden har gjort.